270 in arres ná onluste in Parys | Maroela Media
Parys brand terwyl betogers se woede oor die hoë lewenskoste oorkook. Foto: Twitter
Frankryk se onlustepolisie en glimbaadjie-betogers het Saterdag slaags geraak in Parys toe landwye betogings teen die hoë lewenskoste en belasting in die ergste stedelike geweld ontaard het wat Frankryk die afgelope dekade beleef het.
Tydens die dag lange oproer het betogers tientalle motors aan die brand gesteek en talle winkels naby die Arc de Triomphe (Triomfboog) en Champs-Élysées verwoes, berig Deutsche Welle.
Pres. Emmanuel Macron het die gewelddadige protesoptrede veroordeel en beloof om hard terug te slaan. "Ek sal geweld nooit aanvaar nie," het hy vanaf die G20-spitsberaad in Argentinië gesê. "Geen saak regverdig aanvalle op die owerheid nie of dat sakeondernemings geplunder, verbygangers of joernaliste gedreig of die Arc de Triomphe verontreinig word nie."
Die polisie het traangas, skokgewere en waterkanonne gebruik om die skare in die Champs-Élysées te probeer beheer, terwyl betogers hulle met allerlei voorwerpe bestook en geboue aan die brand gesteek het, berig die BBC.
Minstens 110 mense is beseer, van wie 17 lede van die veiligheidsmagte, en 270 is in hegtenis geneem nadat betogings teen 'n hoë heffing op brandstof ontaard het in algemene woede oor die hoë lewenskoste in Frankryk.
Macron hou vol sy brandstofbeleid is daarop gemik om aardverhitting te bekamp.
Een mens verkeer in 'n kritieke toestand nadat oproeriges 'n ysterhek by die Tuileries-tuin naby die Louvre-kunsmuseum omgetrek en dit op talle mense geval het.
Ons moet cr oorstuur om by Pres. Macron te gaan leer.
Hulle het by die Suid-Afrikaners gesien om dinge aan die brand te steek indien jy ontevrede is.
dit lyk my daar is n klompie van suid afrika betrokke by die spul.
en as die Franse verkiesing hou, skree almal Nazi Nazi die oomblik wat die anti-immigrante Nasionale Front begin steun kry. mark my words: in die volgende verkiesing wen die liberales en sentrum-linkses weer en daarna kom maar net nóg immigrante in.
dis verbasend hoe maklik dié mense in Frankryk inkom, maar toe ek net 'n toeristevisum wou hê, moes ek digby R2000 betaal, klomp vrae oor my persoonlike lewe beantwoord en nog weer ondervra word by aankoms in Parys, al was die visum klaar in my paspoort.
Daar is hordes Noord Afrikane daar.
Die Franse het te laat besef dat Macron n fool is.Hulle moes vir Le Penn gestem het.
As jy n fool vir n President het wat saam met immigrante uithang wat drugs gebruik en n persoonlike lyfwag wat n vroueslaner is – gebeur dit.